Principis Eustachij, quo Gallia floruit olim, Exuuiis præsens nobilitatur humus. Istius arma viri tremuerunt Persica regna, Et Babylon timuit, quæ timor orbis erat. Æthiopum proprio rubuit nigredo cruore, Quem fudit Christo dextera sacra ducis. Pallet adhuc Oriens stupefactus cæde suorum, Dum pauet occiduo rursus ab hoste premi. Regia Hierusalem Christi veneranda trophæis, Hoc duce capituum tollit ad astra caput. Spem Cluniace suæ tibi credit iste salutis, Vt sibi placaret te mediante Deum. Hac spe longinquis veniens peregrinus ab oris, Hic iacet  pro se supplicat ecce tibi. Aurea crux, geminæ cellæ, piscesque marini Clamant, quod nihil huic iure negare potes. Huius tu membris sicut tua claustra parasti, Sic prece spiritui regna superna para. Hæc quoque fœlici quæ contegis ossa sepulchro, Post hoc hospitium redde suæ patriæ.